钦定古今图书集成/明伦汇编/家范典/第002卷 > 叶梦得石林家训 > 《孝友》
## 钦定古今图书集成/明伦汇编/家范典/第002卷 > 叶梦得石林家训 > 《孝友》

司马温公作《迂说》，其一章云：“迂叟之事君无他长，能
勿欺而已矣。事亲亦然。”此天下名言也。事君之道，广
博未易言。且言事亲：吾见世人未尝能免于欺爱子
教训子，面从而不行，欺也；己有过失，隐寂使不闻，欺
也；有怀于中，避就不敢尽言，欺也；佯为美观之事，未
必出于情，欺也。曾子丧亲，水浆不入口者七日，而于
“吾亲无所用”之情也。曾子之孝则至矣，至于“难能不
可继”之行，欲以孝闻，则未尝尽其情也，然且自以为
过。夫死而过于难，犹且不敢，况生而欺之乎？今但能
闻教训而一一遵行，不敢失坠，有过失改悔不复为，
不求不闻，但有所怀，必尽告之，秋毫不敢隐。为人子
所当为不为人，于所不当为，文饰以掠美。如是亦可
以言孝，则勿欺而已。推是心以施之君。安有二道哉。
今汝兄弟五人，能如吾所以处二姑氏，则吾门户犹
未艾也。